**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott taggyűléséről**

A taggyűlés 2018. szeptember 22-én, Budapest Sina Simon sétány 2. szám alatt, az LKPCS hivatalos helyiségében került megtartásra.

Székely László elnök 10 óra 10 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 12 fő jelent meg, akik teljes szavazati joggal rendelkeznek­. Az egyesület taglétszám 23 fő a megjelent szavazati joggal rendelkezők az összes szavazati joggal rendelkező 55%-a.

A tagság egyhangúan megszavazta jegyzőkönyv vezetőnek Dobos Gábort.

Jegyzőkönyv hitelesítőinek Tombor Szilárd és Lőke Csaba választotta a tagság.

Elnök úr bemutatta meghívott vendégeinket: Jánosik István a XVIII. kerületi rendőrkapitányság vezetőjét, és Tóth Istvánt a BPSZ vezetőségi tagját.

Kapitány úr bemutatkozása után elmondta elvárásait a polgárőrök és a rendőrség közös munkájában, feladataiban.

Tóth István javaslatot tett a szolgálati gépkocsi feliratozására, illetve bemutatta a BPSZ működését, támogatási rendszerét.

**Székely László elnök előterjesztette a napirendi pontokat:**

- tájékoztatás az elnökség vezetőségi ülésről

- Pénzügyi Beszámoló

- Pethő Zsolt ismételt jelentkezésének ügye

- Pásztor Gábor fegyelmi ügyének tárgyalása

- Új adatvédelmi szabályzat

- Gépjármű használata

- Egyéb események, észrevételek megbeszélése

**Tájékoztatás a vezetőségi ülésről:**

Elnök úr tájékoztatta a tagságot a vezetőségi ülésen elhangzottakról.

**Pénzügyi Beszámoló:**

Elnök úr tájékoztatta a tagságot, hogy csoportunk pénzügyi helyzete stabil, a gépkocsik költségeit kifizettük, az önkormányzat felé elszámoltunk, külső céges támogatásokat is várunk még a negyedéves önkormányzati támogatás mellett.

Csoportunk nyerte el ismét PLER kézilabda csapat hazai mérkőzések biztosítását. A hazai mérkőzések már a sportkastélyban lesznek.

**Pethő Zsolt ismételt jelentkezésének ügye**

Ismét jelentkezett Pethő Zsolt az egyesületünkhöz. Pethő Zsolt e-mailben jelentkezett ismét, Elnök úr a közgyűlésre bízta a tag felvételét. Ebben **egyhangúan elutasította** a jelentkező felvételét. Indoklás: korábban többszöri negatív vélemény alakult ki a tagok között.

**Pásztor Gábor fegyelmi ügyének tárgyalása**

Több tagtárs jelezte a közgyűlésen, milyen emberi, szolgálati problémák jelentkeztek Pásztor Gáborral, aki ezek miatt korábbi elnökségi ülésen fel lett függesztve. A tagok véleményének elhangzása után szavazott a tagság: **egyhangúan visszavonta** a tagság a felfüggesztését. Valamint szintén **egyhangúan megszavazta**, hogy Pásztor Gábor visszavonásig ne vezesse a szolgálati gépkocsit, és ne legyen beosztva járőrvezetőnek.

**Új adatvédelmi szabályzat**

Tájékoztatta a vezetőséget, hogy a BPSZ megküldte az új EU-s jogszabály egyesületekre vonatkozó verzióját, ezt majd el kell fogadni, mindenkivel ismertetni kell.

**Gépjármű használata:**

Próbáljon mindenki nyomatékosabban figyelni a gépkocsi rendjére és tisztaságára, mivel már az új autóban is találtunk szemetet, egyéb nem oda való anyagokat!

**Egyéb események, észrevételek megbeszélése:**

Mindenki a következő hónapi szolgálati lehetőséget mielőbb adja le, ha lehet minden hónap 3-áig, hogy a szolgálatvezető mielőbb el tudja készíteni a szolgálatvezénylést, mert a rendőrség felé is le kell adni.

Tombor Szilárd kérte a tagságtól, hogy a szolgálati lapokra minden esetben kerüljön rá a szolgálat vége!

Elkészültek a névtáblák, mindenkinek, 1000 ft-ba került, átadásra kerülnek a közgyűlés végén.

Székely László elnök a taggyűlést 12 óra 45 perckor lezárja.

Budapest, 2018. 09. 22.

…………………………………….. ……………..…..………………..

elnök jkv. vezető

………………………………………… ………………………………………

hitelesítő tag hitelesítő tag